Diari Oficial de la Generalitat Valenciana


Sumari del DOGV 9773, del 24-01-2024 (2024/533)

RESOLUCIÓ de 15 de gener de 2024, de la Presidència de la Generalitat, per la qual se suprimix el lloc de direcció del Servici d'Assistència Tècnica (SAT) de la Diputació Provincial de Castelló.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9773

Data del DOGV
:   24-01-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/533


Data del document
:   15-01-2024

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat

RESOLUCIÓ de 15 de gener de 2024, de la Presidència de la Generalitat, per la qual se suprimix el lloc de direcció del Servici d'Assistència Tècnica (SAT) de la Diputació Provincial de Castelló. [2024/533]  
El Ple de Diputació Provincial de Castelló, en la sessió ordinària del 19 de setembre de 2023, va acordar aprovar inicialment la modificació de la plantilla i relació de llocs de treball d'esta corporació local per a l'exercici 2023, incloent-hi l'amortització de la plaça i lloc de treball de direcció del Servici d'Assistència Tècnica (SAT).  
  
Este acord va ser publicat en el Butlletí Oficial de la Província de Castelló núm. 117, de 21 de setembre de 2023, a l'efecte d'interposició de reclamacions. Durant el període d'exposició al públic, finalitzat el 16 d'octubre de 2023, es va presentar una única reclamació, que va ser desestimada per acord del Ple d'esta corporació de data 24 d'octubre de 2023, per la qual cosa es considera definitivament aprovada esta modificació, tal com es va publicar en el mencionat Butlletí Oficial de la Província de Castelló.  
Vistos els antecedents indicats, i en virtut del que es disposa en l'article 16 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, així com en l'article 14 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV 9723, 13.11.2023), resolc:  
  
Suprimir el lloc de direcció del Servici d'Assistència Tècnica (SAT) de la Diputació Provincial de Castelló.  
  
Contra esta resolució, que posa fi a la via administrativa, de conformitat amb el que s'estableixen l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant el mateix òrgan que ha dictat l'acte, en el termini d'un mes a comptar de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no és possible interposar cap recurs en via administrativa, i això sense perjudici de la possibilitat d'efectuar el requeriment al qual es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 15 de gener de 2024.- El president de la Generalitat, p. d. (R 08.11.2023, DOGV 13.11.2023), el secretari autonòmic de Presidència: Cayetano García Ramirez.